Մարկուս Ֆորս

**Մարկուս Ֆորս** (, ), ֆինն ֆուտբոլիստ, անգլիական «Միդլսբրո» ակումբի և Ֆինլանդիայի ազգային հավաքականի հարձակվող։

## Ակումբային կարիերա
Մինչև 2012 թվականը խաղացել է ֆիննական մի շարք ֆուտբոլային թիմերում։ 2012 թվականի13-ամյա Մարկուսը դարձել է «Վեստ Բրոմվիչ Ալբիոն» ակումբի ֆուտբոլային ակադեմիայի խաղացող: 2017 թվականի հունիսին տեղափոխվել է «Բրենտֆորդ»։ 2017/18 մրցաշրջանում հանդես է եկել ակումբի պահեստային թիմում՝ 23 խաղում դառնալով 11 գոլի հեղինակ: 2018/19 մրցաշրջանում ընդգրկվել է «Բրենտֆորդի» հիմնական կազմում: 2018 թվականի օգոստոսի 14-ին «Բրենտֆորդի» կազմում նորամուտն է նշել «Սաութենդ Յունայթեդի» դեմ անգլիական ֆուտբոլային լիգայի գավաթի խաղում՝ աչքի ընկնելով խփած գնդակով: 2018 թվականի օգոստոսի 25-ին Չեմպիոնշիփում  «Բլեքբերն Ռովերսի» դեմ խաղում նորամուտն է նշել մեկնարկային կազմում խաղադաշտ դուրս գալով:

2019 թվականի սեպտեմբերի սկզբին նոր քառամյա պայմանագիր է կնքել ակումբի հետ, որից հետո վարձավճարով տեղափոխվել է Լիգա 1-ի «Ուիմբլդոն» ակումբ: 2019 թվականի սեպտեմբերից մինչև 2020 թվականի հունվար Լիգա 1-ի 18 հանդիպումներում խփել է 11 գոլ, որից հետո վերադարձել է «Բրենտֆորդ» ստացած վնասվածքից ապաքինվելու համար: Վնասվածքից ապաքինվելուց հետո 2020/21 մրցաշրջանում բոլոր մրցաշարերում «Բրենտֆորդի» կազմում անցկացրել է 50 հանդիպում՝ դառնալով 10 գոլի հեղինակ: 2020/21 մրցաշրջանի արդյունքներով «Բրենտֆորդը» դուրս է եկել Պրեմիեր լիգա՝ հաղթելով Չեմպիոնշիփի փլեյ-օֆֆում:

2022 թվականի հուլիսի 28-ին տեղափոխվել է «Միդլսբրո»՝ կնքելով քառամյա պայմանագիր: Հուլիսի 30-ին «Վեստ Բրոմվիչ Ալբիոնի» դեմ խաղում նորամուտն է նշել առաջնության 1-ին տուրի խաղում (1:1)՝ 63-րդ րոպեին փոխարինելով Դունկան Ուոթմորին: Օգոստոսի 6-ին «ռեչնիկների» կազմում առաջին գոլն է խփել «Քուինս Պարկ Ռեյնջերսի» դեմ արտագնա խաղում:

## Կարիերա հավաքականում
Հանդես է եկել Ֆինլանդիայի Մ-17, Մ-18, Մ-19 և Մ-21 հավաքականներում:

2020 թվականի նոյեմբերին Ֆինլանդիայի գլխավոր հավաքականից ստացել է առաջին հրավերը: 2020 թվականի նոյեմբերի 11-ին նորամուտն է նշել ազգային հավաքականում՝ Ֆրանսիայի հավաքականի դեմ ընկերական խաղում՝ խփելով առաջին գոլը խաղում։ Ֆինները 2:0 հաշվով հաղթել են ֆրանսիացիներին:

2021 թվականի հունիսի 1-ին ընդգրկվել է Եվրո-2020-ի Ֆինլանդիայի հավաքականի հայտացուցակում:

## Անձնական կյանք
Մեծացել է ֆուտբոլային ընտանիքում. Նրա հայրը՝ Տերոն և եղբայրը՝ Նիկլասը, նույնպես ֆուտբոլիստներ են: Մարկուսի պապը՝ Ռայներ Ֆորսը, հանդես է եկել Ֆինլանդիայի գլխավոր, պահեստային և օլիմպիական հավաքականներում:

Մարկուսը «Մանչեսթեր Յունայթեդի» երկրպագու է, իսկ նրա մանկության ֆուտբոլային կուռքը Կրիշտիանու Ռոնալդուն է:

## Ձեռքբերումներ
**«Բրենտֆորդ»**

* Չեմպիոնշիփի փլեյ-օֆֆի հաղթող՝ 2021

#### Անձնական ձեռքբերումներ
* Տարվա խաղացող «Բրենտֆորդի» պահեստային թիմում՝ 2017/18
* «Ուիմբլդոնի» Տարվա երիտասարդ ֆուտբոլիստ՝ 2019/20
* Անգլիայի ֆուտբոլի լիգայի ամսվա երիտասարդ խաղացող՝ հոկտեմբեր 2019

## Ծանոթագրություններ

## Արտաքին հղումներ
* Профиль футболиста  на официальном сайте клуба «Брентфорда»
* Профиль футболиста  на сайте palloliitto.fi

Կատեգորիա:Բրենտֆորդի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուիմբլդոնի (2002) ֆուտբոլիստներ
Կատեգորիա:Ուիմբլդոնի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Ֆինն ֆուտբոլիստներ
Կատեգորիա:Ֆուտբոլի հարձակվողներ